Αθλητικά γεγονότα του 2007/Μάιος

1 Μαΐου: Ο Αερωπός Έδεσσας αναδεικνύεται πρωταθλητής παίδων στη χειροσφαίριση, κερδίζοντας στον τελικό στον Ατέρμονα Κιλκίς τη ΧΑΝΘ με 37-30.
2 Μαΐου-Ποδόσφαιρο: Ο Νορβηγός Γιορν Άντερσεν ορίζεται νέος τεχνικός της Ξάνθης.
4 Μαΐου- Καράτε: Η Αλεξία Καρυπίδου, κερδίζει χάλκινο μετάλλιο στο Ευρωπαϊκό Πρωτάθλημα στη Σλοβακία, στην κατηγορία των +60 κιλών. 
5 Μαΐου- Ποδόσφαιρο: Η ΑΕΛ κατακτά το Κύπελλο Ελλάδας για δεύτερη φορά στην ιστορία της (προηγούμενος τίτλος ήταν το 1985, με νίκη επί του ΠΑΟ στον τελικό στο Βόλο, με 2-1.
5 Μαΐου- Μηχανοκίνητος αθλητισμός: Ενα τραγικό δυστύχημα αμαυρώνει  το Ράλι της Αργεντινής, καθώς ένας από τους ερασιτέχνες συμμετέχοντες, έχασε τον έλεγχο του οχήματος του, με αποτέλεσμα να πέσει πάνω σε θεατές και να σκοτωθεί μία γυναίκα 50 ετών. 
6 Μαΐου-Καλαθοσφαίριση: Ο Παναθηναϊκός κατακτά τον 4ο ευρωπαϊκό του τίτλο (Ευρωλίγκα ανδρών), στον τελικό στο ΟΑΚΑ. Οι «πράσινοι» με 93-91 "αποκαθήλωσαν" την ΤΣΣΚΑ Μόσχας . Ο προπονητής Ομπράντοβιτς σήκωσε το έκτο ευρωπαϊκό πρωτάθλημα και έγινε πολυνίκης του θεσμού. Το χάλκινο μετάλλιο κατέκτησε η ισπανική Μάλαγα, νικώντας την Τάου Θεράμικα, με 76-74. Πολυτιμότερος παίκτης στον τελικό αναδεικνύεται ο Δημήτρης Διαμαντίδης , την ημέρα των 27ων γενεθλίων του. Ο Νίκος Γκάλης τιμάται από το Δήμαρχο Αθηναίων με το μετάλλιο της Τιμής της Ευρωλίγκας, με αφορμή τη συμπλήρωση 20 ετών από το θρίαμβο της εθνικής ανδρών του 1987 στο Ευρωμπάσκετ. 
6 Μαΐου-Η Εθνική ανδρών στο καράτε κερδίζει ασημένιο μετάλλιο στο Ευρωπαϊκό Πρωτάθλημα στη Σλοβακία (Μπρατισλάβα) , για πρώτη φορά στην ιστορία του ελληνικού καράτε. Ο Δημήτρης Τριανταφύλλης (ο οποίος κατέκτησε και χάλκινο μετάλλιο στα 65+ κιλά), ο Κωνσταντίνος Παππάς, ο Ηρακλής Τσαμουρλίδης, ο Σπύρος Μαργαριτόπουλος και ο Κωνσταντίνος Παπαδόπουλος, πέτυχαν το θρίαμβο.
6 Μαΐου-Ποδόσφαιρο: Η Μάντσεστερ Γιουνάιτεντ αναδεικνύεται πρωταθλήτρια Αγγλίας.
6 Μαΐου- Τζούντο: Το χρυσό μετάλλιο στο Παγκόσμιο Κύπελλο Super A στη Μόσχα στα 90 κιλά κατακτά ο Ηλίας Ηλιάδης.
6 Μαΐου- Σκουός: Ολοκληρώνεται στο Ριτσιόνε της Ιταλίας το Ευρωπαϊκό Ομαδικό Πρωτάθλημα Σκουός. Τόσο στις γυναίκες όσο και στους άνδρες κερδίζει τον ευρωπαϊκό τίτλο η Αγγλία.
8 Μαΐου- Ολοκληρώνεται το Παγκόσμιο Πρωτάθλημα Snooker, με το μεγαλύτερο σε διάρκεια τελικό στην ιστορία της διοργάνωσης. Νικητής αναδεικνύεται ο Σκοτσέζος Τζον Χίγκινς, νικώντας τον Άγγλο Μαρκ Σέλμπι, με 18-13.
10 Μαΐου-Ποδόσφαιρο: Ο  Γκουιγιέρμε Όγιος γίνεται νέος τεχνικός του Ατρόμητου.
10 Μαΐου-Πετοσφαίριση: Ο Ηρακλής κατακτά  το πρωτάθλημα ανδρών, με την τρίτη του νίκη (με 3-2 σετ) επί του Παναθηναϊκού, στους τελικούς.
11 Μαΐου-Άρση Βαρών: Δύο ρεκόρ παίδων σημειώνονται κατά την έναρξη των πανελληνίων πρωταθλημάτων εφήβων και νεανίδων στη Φλώρινα. Τα πέτυχε ο Αρμέν Αρακελιάν στο επολέ ζετέ και στο σύνολο της κατηγορίας των 56 κ. 
12 Μαΐου-Ποδόσφαιρο: Ο Ριβάλντο ανακοινώνει το τέλος της συνεργασίας του με τον Ολυμπιακό.
12 Μαΐου-Ποδόσφαιρο: Η Ανόρθωση νικάει στον τελικό στη Λευκωσία με 3-2 την Ομόνοια και κατακτά το Κύπελλο Κύπρου, για 10η φορά στην ιστορία της.
12 Μαΐου-Ποδηλασία: Το χρυσό μετάλλιο στο Πανελλήνιο Πρωτάθλημα Πίστας στους πόντους κατακτά ο Γιάννης Ταμουρίδης του ΠΑΟΚ στο ΟΑΚΑ.
12 Μαΐου-Ποδόσφαιρο:Η Σοσό κατακτά το γαλλικό Κύπελλο για πρώτη φορά από το 1937, με νίκη (5-4 στα πέναλτι) επί της Μαρσέιγ στον τελικό.
13 Μαΐου-Ποδόσφαιρο: Ολοκληρώνεται η περίοδος 2006-07 της Σούπερ Λίγκας, με τον πρωταθλητή ΟΣΦΠ να αποχαιρετάει δύο μεγάλους παίκτες, το Ριβάλντο, ο οποίος στο τελευταίο του παιχνίδι σημειώνει 2 γκολ και τον Γρηγόρη Γεωργάτο, ο οποίος "κρεμάει" τα παπούτσια του. Στον τελευταίο αγώνα σφυρίζει και ο διαιτητής Φινοκαλιώτης, ο οποίος επίσης αποχωρεί. Ο Πανιώνιος καταφέρνει να αγωνιστεί στο επόμενο Κύπελλο ΟΥΕΦΑ, ενώ το δρόμο του υποβιβασμού πήρε η Κέρκυρα.
13 Μαΐου-Χειροσφαίριση:Κυπελλούχος Ελλάδας στις γυναίκες γίνεται η Ορμή Πατρών κερδίζοντας την δεκάκις φορές κάτοχο του τίτλου, Αναγέννηση Άρτας, με 26-23 στον τελικό της διοργάνωσης.
13 Μαΐου-Ο Καναδάς κερδίζει τον τίτλο στο Παγκόσμιο πρωτάθλημα χόκεϊ επί πάγου, με νίκη στον τελικό στη Μόσχα επί των Φινλανδών, με 4-2.
13 Μαΐου-Επιτραπέζια αντισφαίριση: Ο Ολυμπιακός και το Πέρα Αθηνών κυριαρχούν στα πανελλήνια ατομικά πρωταθλήματα ανδρών και γυναικών. Τους τίτλους πήραν στους άνδρες ο Βλοτινός στο απλό, στο διπλό οι Παπαγεωργίου - Λαγογιάννης . Στις γυναίκες, πρώτευσε η Βολακάκη στο απλό και στο διπλό οι Βολακάκη - Νικουλάε.Η 28χρονη Βολακάκη μετά τους αγώνες δήλωσε ότι εγκαταλείπει την ενεργό δράση.
14 Μαΐου-Πετοσφαίριση: Ο Παναθηναϊκός κατακτά το πρωτάθλημα Ελλάδας γυναικών, νικώντας τον Ολυμπιακό στον τρίτο μεταξύ τους τελικό, με 3-0 σετ.
15 Μαΐου-Ποδόσφαιρο: Διεξάγεται το All Star Game ποδοσφαίρου, αφιερωμένο στο Θοδωρή Ζαγοράκη. Οι Έλληνες κερδίζουν τους Ξένους με 5-3.
16 Μαΐου-Ποδόσφαιρο: Η Σεβίλλη κατακτά το Κύπελλο ΟΥΕΦΑ για δεύτερη συνεχή χρονιά, κερδίζοντας την επίσης ισπανική Εσπανιόλ με 3-1 στα πέναλτι  (1-1 κ.α., 2-2 παράταση), στον τελικό στη Γλασκόβη.
16 Μαΐου-Ποδόσφαιρο:Αποχωρεί από τον ΠΑΟ ο Βίκτορ Μουνιόθ.
16 Μαΐου: Πετοσφαίριση: Νέος ομοσπονδιακός προπονητής αναλαμβάνει ο Αλέκος Λεώνης.
16 Μαΐου-Ειδικός αθλητισμός: Το αργυρό μετάλλιο κατακτά ο Γρηγόρης Πολυχρονίδης στο Παγκόσμιο Κύπελλο μπότσια, που διεξάγεται στο Βανκούβερ του Καναδά και βρίσκεται στην πρώτη θέση της παγκόσμιας κατάταξης.
19 Μαΐου-Η Τσέλσι κατακτά το Κύπελλο Αγγλίας με νίκη στον τελικό επί της Μάντσεστερ Γιουνάιτεντ, με 1-0 στην παράταση.
20 Μαΐου- Υδατοσφαίριση: Ο Ολυμπιακός κατακτά το Κύπελλο υδατοσφαίρισης αντρών νικώντας τον Εθνικό στον τελικό του φάιναλ φορ στην Καλαμάτα, με 11-6.
20 Μαΐου: Πετοσφαίριση στην άμμο: Το χρυσό μετάλλιο στο Ευρωπαϊκό Masters της Αυστρίας κατακτούν οι Βάσω Καραντάσιου και Βίκυ Αρβανίτη, επικρατώντας στον τελικό επί των Νορβηγίδων Χάκενταλ και Τόερλεν με 2-1 σετ (21-18, 20-22, 17-15). 
20 Μαΐου- Αντισφαίριση: Σε ένα παιχνίδι, το οποίο -λόγω της βροχόπτωσης- είχε διάρκεια πάνω από τέσσερις ώρες, ο Πίτ Σάμπρας κερδίζει τον Τοντ Μάρτιν με 6-3, 1-6, 10-6 και κατακτά τον τίτλο στο Athens Champions Cup.
20 Μαΐου-Ο Ηλίας Ηλιάδης κερδίζει το χρυσό μετάλλιο στο Παγκόσμιο Κύπελλο στο Βουκουρέστι της Ρουμανίας.
20 Μαΐου- Ποδηλασία: Το χρυσό μετάλλιο στο όμνιουμ κατακτά ο Χρήστος Βολικάκης  στο ποδηλατοδρόμιο της Μόσχας.
20 Μαΐου- Η επτάκις πρωταθλήτρια Ελλάδος στο χόκεϊ σε χόρτο, ομάδα του ΑΟΧ Κηφισιάς «Υμηττός» αναδεικνύεται ξανά πρωταθλήτρια Ελλάδας. Δεύτερη αναδείχθηκε η ομάδα του Ναπαίου Απόλλωνα και τρίτη του «Τετάρτου».
21 Μαΐου-Ποδόσφαιρο: Διεξάγεται το πρώτο αθλητικό debate ανάμεσα σε παράγοντες. 
23 Μαΐου- Ποδόσφαιρο: Η Μίλαν κερδίζει τη Λίβερπουλ με 2-1 στον τελικό του Τσάμπιονς Λιγκ στο ΟΑΚΑ και στέφεται πρωταθλήτρια Ευρώπης.
23 Μαΐου- Χειροσφαίριση:Πρωταθλητής Ελλάδας στο χάντμπολ ανδρών αναδεικνύεται για δεύτερη συνεχή χρονιά ο Πανελλήνιος, νικώντας το Φίλιππο στον τελικό στη Βέροια, με 29-25.
23 Μαΐου- Υδατοσφαίριση: Ο Ολυμπιακός προκρίνεται στον τελικό του φάιναλ φορ της Ευρωλίγκας, νικώντας στη Βουδαπέστη την ουγγρική Χόνβεντ, με 11-9.
23 Μαΐου- Υδατοσφαίριση: Η Ρωσική Σίντεζ Καζάν κατακτά το LEN Trophy στους άνδρες, παρά την εντός έδρας ήττα της από την Κροατική Σίμπενικ με 9-10, αφού στον πρώτο αγώνα είχε επικρατήσει στην Κροατία με 12-10.
24 Μαΐου- Ποδηλασία: Το αργυρό μετάλλιο στο αγώνισμα του κέριν στο διεθνές μίτινγκ ποδηλασίας που διεξήχθη στο Μπασάνο Ντελ Γκράπα της Ιταλίας κατακτά ο Βασίλης Γαλάνης.
25 Μαΐου- Ποδόσφαιρο: Παρελθόν από τον πάγκο του Άρη αποτελεί ο Ισπανός Κίκε Ερνάντεθ.
25 Μαΐου- Στίβος: Η Ρωσίδα Τατιάνα Λισένκο καταρρίπτει το παγκόσμιο ρεκόρ σφυροβολίας γυναικών, με βολή 78.61 μέτρων, κατά τη διάρκεια του πρωταθλήματος Ρωσίας στην πόλη Σότσι. Το προηγούμενο ρεκόρ ανήνε στην ίδια αθλήτρια με επίδοση 77.80 μέτρα.
26 Μαΐου- Χειροσφαίριση: Η ΑΣΕ Ορμή Πάτρας κατακτά το πρωτάθλημα Ελλάδος στις γυναίκες, κερδίζοντας στον τρίτο τελικό των πλέι οφ την επί 12 συνεχή χρόνια πρωταθλήτρια Αναγέννηση Άρτας στην Ηπειρωτική πόλη.
27 Μαΐου- Υδατοσφαίριση: Η γυναικεία ομάδα της Βουλιαγμένης κατακτά για τρίτη συνεχή χρονιά και 8η στην ιστορία της, το πρωτάθλημα της Α1.  Το συγκρότημα της Αλεξίας Καμένου ήρθε ισόπαλο 5-5 στο ντέρμπι τίτλου της 6ης και τελευταίας ημέρας της τελικής φάσης με τη Γλυφάδα στο κολυμβητήριο του Λαιμού.
27 Μαΐου- Στίβος: Η Ρωσική Sport Club Luch Μόσχας κατακτάει τον τίτλο, τόσο στους άνδρες, όσο και στις γυναίκες στο Ευρωπαϊκό Κύπελλο Πρωταθλητών Συλλόγων που διεξήχθη στη Πορτογαλική πόλη Αλμπουφέϊρα. Στους άνδρες η Ρωσική ομάδα συγκέντρωσε 110 βαθμούς, έναντι 84 της Πορτογαλικής Sporting Clube Λισαβόνας και επίσης 84 της Ισπανικής Puma Chapin Jerez που κατετάγη τρίτη, κατακτώντας τον τίτλο για 9η φορά. Στις γυναίκες η Sport Club Luch κατέκτησε τοτν τίτλο για 11η φορά (και μάλιστα συνεχόμενη) συγκεντρώνοντας 104 βαθμούς, έναντι 100 της Ισπανικής Valencia Club Terra I Mar και 85 της Τουρκικής Enka Sports Club. Από Ελληνικής πλευράς ο Πανελλήνιος κατετάγη έκτος με 76.5 βαθμούς.
27 Μαΐου-Μηχανοκίνητος αθλητισμός: Ο Σκοτσέζος Ντάριο Φρανκίτι νικάει στον αγώνα του Ράλι Ιντιανάπολις 500.
29 Μαΐου-Ποδόσφαιρο: Ο Ριβάλντο συμφωνεί επίσημα με την ΑΕΚ και από τη σεζόν 2007-08 θα αγωνίζεται στην ομάδα αυτή.
30 Μαΐου- Αντισφαίριση:Το ταχύτερο σερβίς σε αγώνα κυρίως ταμπλό τουρνουά της WTA πετυχαίνει η Αμερικανίδα Βένους Γουίλιαμς δημιουργώντας νέα επίδοση. Νίκησε με 2-0 σετ την επίσης Αμερικανίδα  Άσλεϊ Χάρκλροουντ και σέρβιρε με ταχύτητα 206 χιλιομέτρων την ώρα.
30 Μαΐου-Γυμναστική: Ο Θανάσης Βασιλειάδης με 46 ψήφους εκλέγεται νέος Πρόεδρος της Ελληνικής Γυμναστικής Ομοσπονδίας.
31 Μαΐου-Ποδόσφαιρο: Ο Στάθης Αλωνεύτης γίνεται ο πρώτος Κύπριος ποδοσφαιστής που παίρνει μεταγραφή σε χώρα εκτός Ελλάδας. Έγινε παίκτης της γερμανικής Κότμπους, ομάδας της Μπουντεσλίγκας και υπέγραψε συμβόλαιο 3 ετών.
31 Μαΐου- Χόκεϊ στο χόρτο: Στην ανώτατη κατηγορία της Ευρώπης αναρριχάται ο Υμηττός Κηφισιάς, που κατέκτησε την πρώτη θέση στο Ευρωπαϊκό πρωτάθλημα, που έγινε στον Αγιο Κοσμά. Στον τελικό κέρδισε με 3-2 την ουγγρική Επιτοκ.
31 Μαΐου- Ποδόσφαιρο: Ο Ελβετός Σεπ Μπλάτερ επανεκλέγεται χωρίς αντίπαλο στην προεδρία της FIFA για άλλα τέσσερα χρόνια από τα 208 μέλη της παγκόσμιας ομοσπονδίας, που για πρώτη φορά περιελάμβαναν και το Μαυροβούνιο. Η θητεία του ώς το 2011 θα είναι η τρίτη στη σειρά.
31 Μαΐου- Καλαθοσφαίριση:Πρωταθλητής Ρωσίας αναδεικνύεται ο Θοδωρής Παπαλουκάς, με την ΤΣΣΚΑ Μόσχας που επιβλήθηκε της Ούνιξ, στο Καζάν με 78-71.

 05